cyanic-selkie/wikianc huggingface dataset:
বিদ্যাসুন্দর
আখ্যানবস্তু
রাজপুত্র সুন্দর গভীর রাতে ভদ্রকালীর পূজা করছিল। পূজায় সন্তুষ্ট দেবী সাক্ষাৎ উপস্থিত হয়ে সুন্দরকে আকাঙ্ক্ষিত বর প্রার্থনা করতে বললে সে নিভৃতে রাজকন্যা বিদ্যার সহিত সাক্ষাতের বর প্রার্থনা করল। কালী সেই বর মঞ্জুর করলেন এবং সুন্দরকে একটি শুক পাখি দিয়ে বললেন যে সেই শুকই তার কার্যের সহায়ক হবে। পাখিটিকে নিয়ে সুন্দর যাত্রা করল বিদ্যার পিতৃরাজ্যের উদ্দেশ্যে। রাজধানীতে পৌঁছে যখন সে গাছতলায় বিশ্রাম নিচ্ছিল, তখন এক মালিনী সেখানে এল ফুল বিক্রি করতে। সেই মালিনীই রাজ-অন্তঃপুরে ফুল জোগাত। সুন্দরের সঙ্গে আলাপ হওয়ার পর মালিনী তাকে নিজের বাড়িতে নিয়ে এল। সুন্দরও তাকে মাসি সম্বোধন করল। মালিনীর কাছ থেকে সুন্দর বিদ্যার বিস্তারিত পরিচয় পেল। জানতে পারল, বিদ্যা প্রতিজ্ঞা করেছে যে তাকে বিদ্যায় পরাজিত করতে পারবে তাকেই সে বিবাহ করবে – অন্য কাউকে নয়। শুনে বিদ্যার সাক্ষাৎ পাওয়ার জন্য সুন্দর অধীর হয়ে উঠল। মালিনী রোজকার রাজবাড়িতে ফুল নিয়ে যেত। সুন্দর সেই ফুলের মধ্যে একছড়া অতি চিকণ মালা গেঁথে সঙ্গে দিল, আর মালার সঙ্গে একটি লিখনে নিজের পরিচয় লিখে দিল। সেই লিপি পড়ে বিদ্যা আকৃষ্ট হল সুন্দরের প্রতি। মালিনীকে বলল, “সরোবরে স্নানের সময় তোর বোনপোকে দেখতে চাই।” স্নানের ঘাটে বিদ্যা ও সুন্দরের দেখা হল, সংকেতে আলাপও হল। সংকেতে সুন্দর জানাল যে সেই রাতেই সে তার সঙ্গে দেখা করবে। কিন্তু রাজ-অন্তঃপুরে কীভাবে প্রবেশ করবে তা ভেবে না পেয়ে শেষে কালীরই শরণাপন্ন হল সুন্দর। কালী পুনরায় আবির্ভূত হয়ে বললেন, “আমার বরে মালিনীর ঘর থেকে বিদ্যার কক্ষ পর্যন্ত সুড়ঙ্গ হয়ে যাবে, সেই সুড়ঙ্গপথে গেলেই তুমি বিদ্যার সাক্ষাৎ পাবে।” এরপর সেই সুড়ঙ্গপথেই বিদ্যা ও সুন্দরের প্রত্যক্ষ সাক্ষাৎ হতে লাগল। গান্ধর্বমতে তাদের বিবাহ সম্পন্ন হল, ক্রমে বিদ্যা গর্ভবতীও হল। দাসীর মুখে সেই সংবাদ পেয়ে রানি বিদ্যাকে ভর্ৎসনা করলেন। তারপর সংবাদ দিলেন রাজাকে। রাজা কোটালকে আহ্বান করে বিদ্যার কক্ষে গোপনে প্রবেশকারী আগন্তুককে ধরার আদেশ দিলেন। বহু অনুসন্ধানেও যখন চোর ধরা পড়ল না, সুন্দরের আনাগোনা লেগেই রইল। তখন কোটাল এক কৌশল অবলম্বন করল। সে বিদ্যার সমস্ত কক্ষ সিঁদুরে রাঙিয়ে দিল। সেই রাতে সুন্দর বিদ্যার কক্ষে এলে তার বস্ত্রও সিঁদুরে রঞ্জিত হয়ে গেল। রজকের গৃহে রঞ্জিত বস্ত্রের সূত্র ধরে কোটাল সুন্দরকে ধরল। রাজা তার শিরোশ্ছেদের আদেশ দিলেন। সুন্দরকে বেঁধে দক্ষিণ মশানে নিয়ে যাওয়া হল। মশানে সুন্দর কালীর স্তব করলে কালী আবার আবির্ভূতা হয়ে রাজাকে আদেশ করলেন বিদ্যাকে সুন্দরের হস্তে সমর্পণ করতে। রাজাও সুন্দরের প্রকৃত পরিচয় জেনে সাগ্রহে তাতে সম্মত হলেন। বিদ্যাকে বিবাহ করে সঙ্গে নিয়ে সুন্দর যাত্রা করল স্বদেশে।
কঙ্ক
সত্যনারায়ণ পাঁচালির অন্তর্গত ক্ষুদ্র একখানি বিদ্যাসুন্দর আখ্যানকাব্যের কবি কঙ্কের সময়কাল নিয়ে গবেষকদের মধ্যে মতানৈক্য রয়েছে। কারও কারও মতে তিনি ষোড়শ শতাব্দীর ব্যক্তিত্ব তথা বাংলায় বিদ্যাসুন্দর কাব্যের আদি কবি, আবার অপর মতে তিনি সপ্তদশ শতাব্দীর আগের ব্যক্তিত্ব হতেই পারেন না। কঙ্ক ছিলেন চট্টগ্রাম অঞ্চলের অধিবাসী। চন্দ্রকুমার দে তাঁর লেখা বিদ্যাসুন্দর পুঁথি আবিষ্কার করেন। একখানি পুঁথি তিনি দিয়েছিলেন গবেষক দীনেশচন্দ্র সেনকে এবং আরও একখানি পুঁথি তাঁর সন্ধানে ছিল বলে জানিয়েছিলেন। ১৩২৫-২৬ সালে ময়মনসিংহ থেকে প্রকাশিত সৌরভ পত্রিকায় চন্দ্রকুমার কঙ্কের বিস্তারিত বিবরণ প্রকাশ করেছিলেন।
কঙ্কের আত্মপরিচয় থেকে জানা যায়, রাজ্যেশ্বরী নদীর তীরে বিপ্রগ্রামের এক ব্রাহ্মণবংশে কবির জন্ম। তাঁর পিতার নাম গুণরাজ ও মাতা বসুমতী। শৈশবে মাতৃপিতৃহীন হয়ে কঙ্ক মুরারি নামে এক চণ্ডালের গৃহে প্রতিপালিত হন। চণ্ডালিনী পালিকা মাতা কৌশল্যাই তাঁর নামকরণ করেন কঙ্ক (কঙ্কধর) । বাল্যকালে কঙ্ক রাখালের কাজে নিযুক্ত হন গর্গ নামে এক পণ্ডিত ব্রাহ্মণের বাড়িতে। গর্গ ও তাঁর পত্নী গায়ত্রী প্রায়শ্চিত্ত সংস্কারের মাধ্যমে কঙ্ককে সমাজে স্থান দেওয়ার চেষ্টা করলেও, ব্রাহ্মণ-সমাজের বিরোধিতায় তা সফল হয়নি। গর্গকন্যা লীলার সঙ্গে কঙ্কের প্রণয়কাহিনি অবলম্বনে কবি রঘুসূত রচনা করেন কঙ্ক ও লীলা নামে এক পালাগান, যা পরবর্তীকালে মৈমনসিংহ গীতিকা-য় অন্তর্ভুক্ত হয়ে প্রকাশিত হয়।
কঙ্কের বিদ্যাসুন্দর দেবী কালীর মাহাত্ম্যসূচক কাব্য নয়। বিপ্রগ্রামবাসী এক পীরের আদেশে রচিত হওয়ায় এই কাব্যের উদ্দিষ্ট দেবতা সত্যপীর। কঙ্কও এই কাব্যকে “পীরের পাঁচালী” বলে উল্লেখ করেছেন (“গুরুর আদেশে গাহি পীরের পাঁচালী”)। অবশ্য বিদ্যাসুন্দর-কালিকামঙ্গল ধারার অপরাপর কাব্যের মতো কঙ্কের কাব্যেও দেবতা মুখ্য বিষয় নন। এই ধারার কবিদের মধ্যে স্থাননাম এবং বিদ্যা ও সুন্দরের নাম ছাড়া অন্যান্য চরিত্রনামের ক্ষেত্রে অনেক সময়ই অসাম্য দেখা গিয়েছে। কঙ্ক ও পরবর্তীকালের কবিদের বিদ্যাসুন্দর কাব্যে কতকগুলি বিষয়ে কিছু পার্থক্য দেখা যায়; কঙ্কের আখ্যানবস্তু বর্ণনাও একটু ব্যতিক্রমী। কঙ্কের কাব্যে “কবে বা হেরিব আমি গৌরার চরণ” ইত্যাদি পংক্তির মাধ্যমে চৈতন্য মহাপ্রভুর প্রতি যে ভক্তি প্রকাশিত হয়েছে, তা থেকে অনুমিত হয় যে কঙ্ক ছিলেন বৈষ্ণব সম্প্রদায়ভুক্ত কবি। আশুতোষ ভট্টাচার্যের মতে, এই কারণেই তাঁর কাব্য আদিরস-প্রধান নয় এবং রচনায় নীতি-সংযম লঙ্ঘিত হয়নি। কঙ্কের কাব্য সরল ও মধুর। এই কাব্যের অনেক স্থানে বৈষ্ণব পদের শৈলী লক্ষিত হয়। আশুতোষ ভট্টাচার্য কঙ্কের “বাজন্ত নূপুর হয়্যা চরণে লুটিব” পংক্তিটির সঙ্গে লোচন দাসের প্রসিদ্ধ পদ “বাজন নূপুর হয়্যা চরণে রহিব গো”-র তুলনা করেছেন। ময়মনসিংহ অঞ্চলে কঙ্কের বিদ্যাসুন্দর ব্যাপক প্রচার লাভ করেছিল।
দ্বিজ শ্রীধর
মুন্সী আবদুল করিম সাহিত্যবিশারদ চট্টগ্রাম থেকে দ্বিজ শ্রীধরের বিদ্যাসুন্দর কাব্যের একটি পুঁথির অতি সামান্য অংশ (২-৮ পৃষ্ঠা) এবং অপর একটি পুঁথির ২৭ সংখ্যক পৃষ্ঠাটি আবিষ্কার করেন। অধ্যাপক অসিতকুমার বন্দ্যোপাধ্যায়ের মতে, শ্রীধরের কাব্য “বিদ্যাসুন্দর” না “কালিকামঙ্গল” কোন নামে পরিচিত ছিল তা জানা যায় না। আবিষ্কৃত খণ্ডিত পুঁথিতে দেবী কালীর মাহাত্ম্যবর্ণনা না থাকায় তিনি “বিদ্যাসুন্দর” নামটিই গ্রহণ করেন।
শ্রীধরের উপাধি ছিল কবিরাজ। অসিতকুমার বন্দ্যোপাধ্যায় শ্রীধরের কালনির্ণয়ের জন্য পুঁথিতে উল্লিখিত তিনটি ভণিতা অংশের উল্লেখ করেছেন: (ক) নৃপতি নাসির সাহা তনএ সোন্দর। নাম ছিরি পেরোজ সাহা রসিক শেখর।। … দ্বিজ ছিরিধর কবি রচিলেক পুনি।। (খ) নৃপতি নাসির যাহার নন্দনে ভোগপুরে মেদনি মদনে। রাজা শ্রীপেরোজ সাহা জানে ছিরিধর কবিরাজ ভণে।। (গ) শীরি পেরোজ সাহা বিদিত জুবরাজ। কহিল পাঞ্চালি ছন্দে ছিরি কবিরাজ।। এখানে উল্লিখিত “নাসির সাহা” ও “পেরোজ সাহা” হলেন যথাক্রমে গৌড়ের সুলতান নাসিরউদ্দিন নুসরাত শাহ (সুলতান হুসেন শাহের পুত্র) ও সুলতান ফিরোজ শাহ (নুসরাত শাহের পুত্র)। ফিরোজ শাহের রাজত্বকাল ১৫৩২-৩৩ খ্রিস্টাব্দ; তাই এই উল্লেখ থেকে কবির সময়কাল নির্ণয়েও অসুবিধা হয় না। পুঁথির আবিষ্কর্তার মতে, শ্রীধর ছিলেন ফিরোজ শাহের সভাকবি। কিন্তু আবিষ্কৃত খণ্ডিত পুঁথিতে সে কথার কোনও উল্লেখ নেই, বরং ভণিতায় ফিরোজ শাহের প্রশংসা মাত্র করা হয়েছে। তাছাড়া মনসামঙ্গলের কবি বিজয়গুপ্ত সহ অনেক মধ্যযুগীয় কবিই গৌড়েশ্বরের সঙ্গে সাক্ষাৎ সম্পর্ক না থাকা সত্ত্বেও গৌড়েশ্বরের প্রশংসা করেছিলেন। আর ফিরোজ শাহও খুব অল্পদিন রাজত্ব করার সুযোগ পেয়েছিলেন; তাই শ্রীধর ফিরোজ শাহের সভাকবি হয়েছিলেন কিনা তা নিশ্চিত করে বলা চলে না। তবে শ্রীধর ফিরোজ শাহের অনুরক্ত ছিলেন এবং হুসেন শাহের সুফি সভাকবি কুতবনের মৃগাবতী কাব্যের আদলে বিদ্যাসুন্দরে পার্থিব জীবনের চিত্র এঁকে ছিলেন, একথা সুকুমার সেন ও অসিতকুমার বন্দ্যোপাধ্যায় উভয়েই স্বীকার করেছেন।
শ্রীধরের কাব্যে ফিরোজ শাহকে কোথাও রাজা, কোথাও যুবরাজ বলে উল্লেখ করা হয়েছে। তা থেকে অনুমান করা হয় যে, ফিরোজ শাহ যখন যুবরাজ তখনই এই কাব্যের রচনা আরম্ভ হয়। আশুতোষ ভট্টাচার্যের মতে, “সম্ভবত কোনও উপায়ে যুবরাজ কবির পৃষ্ঠপোষকতা করিয়াছিলেন – নতুবা গৌড়ের সুলতানকে বাদ দিয়া তাঁহার পুত্রের নিকট কবির কৃতজ্ঞতা-জ্ঞাপনের কোনও কারণ থাকিতে পারে না।” সম্ভবত নুসরৎ শাহের রাজত্বকালের (রাজত্বকাল: ১৫১৯-১৫৩২ খ্রিস্টাব্দ) শেষভাগে শ্রীধর বিদ্যাসুন্দর রচনায় হাত দেন, তারপর ফিরোজ শাহ গৌড়ের সিংহাসনে আরোহণের পরে কাব্য রচনার কাজ সম্পূর্ণ হয়। ১৫৩২ সালে সিংহাসনে আরোহণের কয়েক মাসের মধ্যেই ফিরোজ শাহ প্রয়াত হন। শ্রীধরের কোনও কোনও ভণিতায় ফিরোজ শাহকে রাজা বলে উল্লেখ করা হয়েছে দেখে অনুমিত হয় যে, তাঁর স্বল্প কয়েকমাসব্যাপী রাজত্বকালের মধ্যেই এই কাব্য রচনার কাজ সম্পূর্ণ হয়েছিল। পুঁথির আবিষ্কর্তা শ্রীধরের কাব্য নুসরাত শাহের রাজত্বকালে সম্পূর্ণ হয়েছিল বলে উল্লেখ করলেও উপরিউক্ত কারণের প্রেক্ষিতে আশুতোষ ভট্টাচার্যের মতে, এই কাব্যের সমাপ্তিকাল ১৫৩৩ খ্রিস্টাব্দ।
আবিষ্কৃত দু’টি পুঁথিই খণ্ডিত বলে শ্রীধরের ব্যক্তিপরিচয় সম্পর্কে বিশেষ কিছু জানা যায় না। কোনও কোনও ভণিতায় তিনি নিজেকে “দ্বিজ” বলে উল্লেখ করেছেন দেখে অনুমান করা হয় যে তিনি জাতিতে ব্রাহ্মণ ছিলেন। দু’টি পুঁথিই চট্টগ্রাম থেকে আবিষ্কৃত হওয়ায় এও অনুমান করা হয় যে তিনি ওই অঞ্চলেরই অধিবাসী ছিলেন। আশুতোষ ভট্টাচার্যের মতে, “চট্টগ্রাম অঞ্চলে বিদ্যাসুন্দরের কাহিনিটি পূর্বপরিচিত ছিল – তথাকার আরও কয়েকজন প্রাচীন কবি এই বিষয় লইয়া পরবর্তী কালেও কাব্য রচনা করিয়া গিয়াছেন – মনে হয়, দ্বিজ শ্রীধরই তাঁহাদের পথপ্রদর্শক ছিলেন। শুধু তাহাই নহে, প্রাচীন বাংলার বিদ্যাসুন্দরের কবিদিগের মধ্যে শ্রীধর কবিরাজের সময় সম্বন্ধে সর্বপ্রথম স্পষ্ট ঐতিহাসিক নির্দেশ পাওয়া যায়। কবি কঙ্কের সময় সম্পর্কে একমাত্র অনুমানের উপরই নির্ভর করিতে হইয়াছে।”
শ্রীধরের রচনায় সুন্দরের পিতার নাম গুণসার ও মাতার নাম কলাবতী এবং সুন্দরের পৈত্রিক রাজ্যের নাম বিজয়নগরী রত্নাবতী। অন্যদিকে বিদ্যার পিতার নাম বীরসিংহ, মাতার নাম শীলাদেবী এবং রাজধানী কাঞ্চী। শ্রীধরের কাব্যে পাণ্ডিত্যের পরিচয় যথেষ্ট পাওয়া গেলেও যথার্থ কবিত্বের তেমন পরিচয় পাওয়া যায় না। বাংলা সাহিত্যে চৈতন্য মহাপ্রভু প্রবর্তিত ধর্ম ও গৌড়ীয় বৈষ্ণব সাহিত্যের প্রভাব প্রতিষ্ঠিত হওয়ার আগে বিদ্যাসুন্দরের কবিদের মধ্যে সংস্কৃত অলংকার শাস্ত্রের নির্দেশ অনুযায়ী বিদ্যার রূপবর্ণনার যে বিশেষ রীতি প্রচলিত হয়েছিল, শ্রীধরের রচনাতেও তার পরিচয় পাওয়া যায়। এর সঙ্গে পরবর্তী বিদ্যাসুন্দরের কবিদের বর্ণনার তুলনা করলে দেখা যায় যে এই বিষয়ে একটি বিশেষ অলংকারসম্মত রূপ আগেই স্থাপিত হয়েছিল এবং অষ্টাদশ শতাব্দীতে ভারতচন্দ্র ও রামপ্রসাদ পর্যন্ত সকলেই তা অনুসরণ করে গিয়েছিলেন। তবে শ্রীধরের কাব্যে কালী বা অন্য কোনও দেবতার মাহাত্ম্য যে কীর্তিত হয়নি, এই বিষয়ে গবেষকেরা একমত। অসিতকুমার বন্দ্যোপাধ্যায়ের মতে, “মুসলমান পাঠান নৃপতির অনুগ্রহভাজন কবি কাব্যে হিন্দু ধর্মবিশ্বাস বা অনুরূপ আখ্যায়িকা বর্জন করিবেন, এইরূপ অনুমানই স্বাভাবিক।”
শ্রীধরের কথা অনুযায়ী তিনি “দেসিভাসে” (দেশীয় ভাষায়) ও “পরাকৃতে” (প্রাকৃত অসংস্কৃত বাংলা ভাষায়) বিদ্যাসুন্দর রচনায় প্রয়াসী হয়েছিলেন। কিন্তু কাব্যে অনেক জায়গাতেই তিনি সংস্কৃত ভাষার সাহায্য গ্রহণ করেন এবং রচনার মধ্যে মধ্যে অনেকগুলি স্বরচিত সংস্কৃত বচনিকার প্রয়োগ ঘটান। যেমন কাব্যের সূচনায় তিনি লিখেছেন:
"অস্তি উত্তর দেশে রত্নাবতী নাম দিব্যা পুরী। তত্র রাজা সর্বগুণ-বিভূষিতো গুণসারো নানা-শাস্ত্র-সুনিপুনো ধর্মপরায়ণস্তস্য কলাবতী নাম্নী ভার্যা সর্বগুণশালিনী। তস্যাঃ গর্ভে সুতো জাতঃ কালিকায়াঃ প্রসাদাৎ। সাক্ষাৎ কামঃ সর্বশাস্ত্রবিশারদঃ।"
আশুতোষ ভট্টাচার্য লিখেছেন, “ইহা হইতে পুঁথির আবিষ্কর্তা মনে করিয়াছেন যে, বিদ্যাসুন্দরের কোনও সংস্কৃত আখ্যায়িকা হইতে শ্রীধর তাঁহার কাব্যখানি বাংলায় অনুবাদ করিয়া লইয়াছেন। কিন্তু এই উক্তি সমর্থনযোগ্য নহে; কারণ, প্রাক্-চৈতন্যযুগের বাংলা সাহিত্য সংস্কৃত রচনার প্রভাব হইতে সম্পূর্ণ মুক্ত হইয়া আসিতে পারে নাই – বাংলা ভাষায় কাব্য রচনা করিলেও, সেকালের কোনও কোনও কবি তাঁহাদের রচনার স্থানে স্থানে স্বরচিত সংস্কৃত শ্লোক যোজনা করিয়া দিতেন – তাহার প্রমাণ বড়ু চণ্ডীদাসের ‘শ্রীকৃষ্ণকীর্তন’। সংস্কৃত পুরাণ পাঠে অভ্যস্থ পাঠকের নিকট ইহাতে ভাষা-সাহিত্যের মর্যাদা বৃদ্ধি পাইত – সাধারণ অজ্ঞ লোকের নিকটও কাহিনীর আভিজাত্য সহজেই প্রতিষ্ঠিত হইত। অতএব ইহা প্রাক্-চৈতন্যযুগের বাংলা সাহিত্যের একটি বিশিষ্ট রীতি বলিয়া গণ্য করিতে হয়, ইহার আর কোনও তাৎপর্য আছে বলিয়া মনে করা যাইতে পারে না।” অসিতকুমার বন্দ্যোপাধ্যায়ও জানিয়েছেন যে, পুঁথিটি সংস্কৃত কাব্যের অনুবাদ, এমন কোনও প্রমাণ পাওয়া যায় না।
শ্রীধরের কাব্যের মূল্যায়ন করতে গিয়ে অসিতকুমার বন্দ্যোপাধ্যায় লিখেছেন যে, “ধর্মপ্রভাবিত মধ্যযুগীয় বাংলা সাহিত্যের বাহিরে এই লৌকিক প্রেমের কাব্য স্বাদবৈচিত্র্যের জন্য এযুগের পাঠকেরও বিস্মিত দৃষ্টি আকর্ষণ করিতে পারিত; কিন্তু এখন আর এ পুঁথি প্রাপ্তির কোন সম্ভাবনা নাই, বিশিষ্ট কাব্যটি চিরকালের জন্য লোকলোচনের বাহিরে চলিয়া গিয়াছে।”
মহাত্মা গান্ধী আন্তর্জাতিক হিন্দি বিশ্ববিদ্যালয়
মহাত্মা গান্ধী আন্তর্জাতিক হিন্দি বিশ্ববিদ্যালয়,  ভারত এর একটি কেন্দ্রীয় বিশ্ববিদ্যালয় । বিশ্ববিদ্যালযয়ের পতিষ্ঠা ভারত সরকারের মাধ্যমে ১৯৯৬ সালে  সংসদে একটি আইন ছিল তা পাশ করে। এই আইনের the Gazette of India ৮ জানুয়ারী ১৯৯৭ প্রকাশিত হয়েছে। এই বিশ্ববিদ্যালয়ের মধ্যে মহারাষ্ট্র থেকে ভর্ধা  তে অবস্থিত.
গান্ধী জি, হিন্দী এবং ভারতীয় ভাষা নিয়ে উৎসাহী সমর্থক ছিল। অতএব, বিশ্ববিদ্যালয়ের নাম, তাদের নাম নিতে একেবারে উপযুক্ত। ভার্ধা ভারতের মধ্যে অবস্থিত সেন্টার এই কারণে হয়, বিশ্ববিদ্যালয়ের জন্য এই অবস্থান এছাড়াও উপযুক্ত।
শুরুতে তার ৮টি বিদ্যালয় অধিকল্পিত করা হয়, যার নাম নিম্নরূপ:
ইনস্টলেশন
শান্তি, অ-সহিংসতা, সত্যাগ্রহ, খাদী দ্বারা, চরখা, স্বরাজ, এবং জনস্বার্থ জন্য শক্তি বার্তা মহাত্মা গান্ধী হিন্দি এর সমান বড় প্রতিক্রিয়া ছিল। তারা বিশ্বাস করে যে, স্বাধীনতা যুদ্ধের ইংরেজি এর ব্যবহার করে, একটি নিষ্পত্তিমূলক অস্ত্র হিসাবে হতে পারে। তিনি দক্ষিণ ভারত হিন্দি প্রচার সভা এবং যেমন প্রসারণ কমিটির ভার্ধা প্রতিষ্ঠিত হয়। এই উভয় প্রতিষ্ঠান অহিন্দী-ভাষী এলাকায় হিন্দী ভাষা প্রচারের গুরুত্বপূর্ণ ভূমিকা রাখে। এটিই একটি রাষ্ট্রভাষা প্রচার সমিতি। যার নিজ প্রচেষ্টায় ১৯৭৫ সালে নাগপুরে প্রথম বিশ্ব হিন্দি সম্মেলনে অনুমোদিত একটি গুরুত্বপূর্ণ প্রস্তাব মেনে ১৯৯৭ সালে ভারতের পার্লামেন্টে পাস, একটি বিশেষ আইনের অধীনে ভার্ধা আন্তর্জাতিক বিশ্ববিদ্যালয় সেটিং একই সঙ্গে বর্তমান একটি অপূর্ণ শ্বাসাঘাত এছাড়াও সম্পূর্ণ। শর্টকাট সঞ্চিত অভিলাষা ছিল - 'আপনার শিল্প, আমি একটি বিশুদ্ধ বাংলা বিশ্ববিদ্যালয় প্রতিষ্ঠা করতে।' গান্ধী জি দ্বারা হিন্দি এর প্রচারের জন্য প্রতিশ্রুতিবদ্ধ কর্ম দেওয়া, একই নামে ভারতের উপর হৃদয় মধ্যে অবস্থিত, ভার্ধা পাঁচ টীলাতে এ এই আন্তর্জাতিক বিশ্ববিদ্যালয়।
উদ্দেশ্য
বিশ্ববিদ্যালয় অনুমান শিক্ষার একটি বিকল্প প্রতিষ্ঠান আকারে যোগ করা হয়েছে. এই ধারাবাহিক চিন্তার প্রক্রিয়া, যার ফলে আপনার উদ্দেশ্য পেতে শয়নকামরা প্রাতিষ্ঠানিক কৌশল ক্রমাগত আপগ্রেড এবং নিয়ম- নীতি জন্য নিরন্তর প্রচেষ্টা। এটা বিশ্ববিদ্যালয় আপনার জ্ঞানীয় ঘাঁটি গ্লোবাল এবং তার গঠন করে আন্তর্জাতিক। বিশ্ববিদ্যালয়ের এই প্রচেষ্টা করা হবে যে -
পদ্ধতির
জাতীয় নেতৃবৃন্দ ও ইংরেজি এর প্রেমীদের এটি একটি তপ্ত শ্বাসাঘাত যে বাংলা ভারতীয়দের ধারণা এবং আবেগ প্রকাশের মাধ্যমে হিসাবে, জাতিসংঘ, আন্তর্জাতিক প্ল্যাটফর্ম উপর আপনার সঠিক অবস্থান অন্ধকার. অন্যদিকে তাদের চিন্তা করতে হয় না শুধুমাত্র যে, বিদেশে, কিন্তু বিশ্ব জুড়ে ছড়িয়ে পড়ে ভারতীয় বংশোদ্ভুত ব্যক্তিদের মধ্যে ভাষাগত এক্সচেঞ্জ এর সমন্বয় জন্য ইংরেজি হিসাবে, একটি আন্তর্জাতিক সচিবালয় প্রতিষ্ঠা করা. উপরন্তু, এছাড়াও তাদের অনুমান ছিল যে, আন্তর্জাতিক ভাষা হিসেবে ইংরেজি এর পুরো সম্ভাবনার উন্নয়ন এবং প্রচার করার জন্য একটি কেন্দ্রীয় বাংলা বিশ্ববিদ্যালয় প্রতিষ্ঠিত করা.
উদ্দেশ্য
আঞ্চলিক ভাষা, ভাষা এবং আন্তর্জাতিক ভাষা হিসেবে হিন্দী সমৃদ্ধি ও উন্নয়ন
কাজী ফজিলত
কাজি ফাজিলাত (শাসনকাল ১৫৪১-১৫৪৫) ছিলেন বাংলার গভর্নর। শের শাহ শুরি দিল্লীর সম্রাট থাকাবস্থায় তাকে নিয়োগ দেন।
দুই পৃথিবী (১৯৮০-এর চলচ্চিত্র)
দুই পৃথিবী হচ্ছে ১৯৮০ সালে মুক্তিপ্রাপ্ত ভারতীয় বাংলা ভাষার চলচ্চিত্র, যা পরিচালনা করেছেন পীযূষ বোস। এতে কেন্দ্রীয় চরিত্রে অভিনয় করেছেন উত্তম কুমার, রঞ্জিত মল্লিক, ভিক্টর ব্যানার্জী ও প্রসেনজিৎ চট্টোপাধ্যায়। আনন্দ শঙ্কর এটির আবহ, সুর ও সঙ্গীত পরিচালনা করেছেন।
শারেনা জামিয়া (মসজিদ)
শারেনা জামিয়া (Шарена Џамија) উত্তর মেসিডোনিয়ার তেতোভো শহরে পেনা নদীর কাছে অবস্থিত একটি মসজিদ। "শারেনা জামিয়া" অর্থ "সজ্জিত মসজিদ" বা "রাঙানো মসজিদ"। এটিকে তুর্কি ভাষায় "আলাজা জামি" (Alaca Cami) ও আলবেনীয় ভাষায় "জামিয়া এ লার্মে" (Xhamia e Larme) নামে ডাকা হয়। মসজিদটি মূলত ১৪৩৮ সালে নির্মিত হয়েছিল। পরবর্তীতে ১৮৩৩ সালে আবদুর রহমান পাশা এটি পুনর্নির্মাণ করেছিলেন। ধ্রুপদী উসমানীয় যুগের অন্যান্য মসজিদের বিপরীতে শারেনা মসজিদটি আনাতোলিয়ার ঐতিহ্যবাহী মসজিদগুলি থেকে বেশি বৈশিষ্ট্যময়, কারণ এটি তুর্কি মুসলিমদের কোনস্তান্তিনোপল বিজয়ের আগে নির্মিত হয়েছিল, যখন বাইজেন্টীয় শৈলী দ্বারা প্রভাবিত মসজিদের গম্বুজগুলো আদর্শ ধরন হিসেবে প্রচলিত ছিল।
ইতিহাস
বাম|থাম্ব|214x214পিক্সেল|শারেনা জামিয়া মসজিদের কাছে সমাধিঘর (ত্যুরবে) শারেনা জামিয়া মসজিদটি মূলত ১৪৩৮ সালে নির্মিত হয়েছিল। শারেনা জামিয়ার স্থপতি ছিলেন ইসাক বে।
সেই সময়ের বেশিরভাগ মসজিদের নির্মাণে সুলতান, বেগ বা পাশারা অর্থায়ন করতেন, কিন্তু শারেনা জামিয়ার ক্ষেত্রে তেতোভো শহরের অধিবাসী দুই বোন অর্থায়ন করেছিলেন। অনেক মসজিদের মতো এটির ক্ষেত্রেও নদীর অপর পাড়ে কাছাকাছি একটি তুর্কি গণস্নানাগার বা হাম্মাম নির্মিত হয়েছিল।
আবদুর রহমান পাশা ছিলেন শিল্পকলার একজন বিরাট পৃষ্ঠপোষক যিনি তেতোভো শহরের অনুরাগী ছিলেন। তিনি ১৮৩৩ সালে শারেনা জামিয়া মসজিদটি পুনর্নিমাণ করান। ১৯৯১ সালে তেতোভো শহরের ইসলামি সম্প্রদায় সাধারণ ধ্রুপদী উসমানীয় শৈলীতে মসজিদের চারপাশে প্রাচীর তৈরি করে।
২০১০ সালে মসজিদের বাইরের চিত্রগুলির একটি সংস্কার কাজ সম্পন্ন করা হয়। মার্কিন যুক্তরাষ্ট্রের পররাষ্ট্র মন্ত্রণালয় থেকে প্রাপ্ত ৯৪,৯০০ মার্কিন ডলারের অনুদান দিয়ে ২০১১ সালে মসজিদের সম্মুখভাগটি পুনর্নির্মাণ ও সংরক্ষণ করা হয়েছিল।
স্থাপত্য
বাম|থাম্ব|180x180পিক্সেল|শারেনা মসজিদের স্থাপনা-সমবায়ের মধ্যে [[মাদ্রাসা]] শারেনা মসজিদটিতে ঐতিহ্যবাহী উসমানীয় দগ্ধমৃত্তিকার টালি দিয়ে সৃষ্ট সজ্জার পরিবর্তে উজ্জ্বল ফুলের চিত্র রয়েছে। ৩০,০০০টিরও বেশি ডিম দিয়ে রঙ ও প্রলেপ প্রস্তুত করা হয়, যেগুলি পরে সজ্জায় ব্যবহৃত হয়েছিল। শারেনা জামিয়া এবং অন্যান্য উসমানীয় মসজিদের মধ্যে আরেকটি প্রধান পার্থক্য হল এরকম: যেহেতু মসজিদের স্থাপত্য কোন্সতান্তিনোপলের শৈলী দ্বারা প্রভাবিত আদি উসমানীয় স্থাপত্যের শৈলীর মতো তাই মসজিদটির একটি স্বতন্ত্র বাহ্যিক গম্বুজ নেই.
মসজিদের অঙ্কিত অলঙ্করণগুলি এটির এক বিশেষ বৈশিষ্ট্য। আবদুর রহমান পাশা এই উদ্দেশ্যে দেবরের মাস্টারদেরকে এটির দায়িত্ব দিয়েছিলেন যারা তেলরং দিয়ে অলঙ্করণ আঁকতেন। জ্যামিতিক এবং পুষ্পশোভিত অলঙ্করণ ছাড়াও এখানে ভূদৃশ্যাবলীও আঁকা আছে। সচিত্র অলঙ্করণের মধ্যে বিশেষভাবে আকর্ষণীয় একটি হলো মক্কার একটি চিত্র, যা দক্ষিণ-পূর্ব ইউরোপে ইসলামের বার্তাবাহক মুহাম্মাদের সমাধি বা মাজারের চিত্রের একটি বিরল এবং সম্ভবত একমাত্র উদাহরণ।
শাহাগোলা ইউনিয়ন
শাহাগোলা ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।
ইতিহাস
কালের স্বাক্ষীবহনকারী আত্রাই উপজেলার একটি ঐতিহ্যবাহী ইউনিয়ন ০১ নং সাহাগোলা ইউনিয়ন পরিষদ। কালপরিক্রমায় ইউনিয়নটি শিক্ষা, সংস্কৃতি, ধর্মীয় অনুষ্ঠান, ও খেলাধুলাসহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
প্রশাসনিক এলাকা
গ্রাম সমূহ :মোট ২২ টি গ্রাম ।
১. চৌধুরী ভবানীপুর ,
২. মির্জাপুর ,
৩. রসুলপুর,
৪. আমরুল জাতপারা ,
৫. হাতিয়াপারা,
৬. মাগুরাপারা,
৭. ছোট ডাঙ্গা,
৮. বড় ডাঙ্গা,
৯. চাপরা,
১০. বহলা,
আয়তন ও জনসংখ্যা
আয়তন : ৫৯২০ একর ।
জনসংখ্যা : ২২৩০৭ ( ২০১১ অনুযায়ী)
শিক্ষা
শিক্ষার হার : ৩৫.৫৩% (২০০১ অনুযায়ী)
১. ভবানীপুর গিরিজা শংকর উচ্চ বিদ্যালয় ।
২. ১৪ নং ভবানীপুর সরকারি প্রাথমিক বিদ্যালয় ।
জনপ্রতিনিধি
বর্তমান চেয়ারম্যান- মোঃ মাহবুবুর রশিদ
আসমা বিনতে মারওয়া
আসমা বিনতে মারওয়া (عصماء بنت مروان "মারওয়ার কন্যা 'আসমা'") ছিলেন একজন আরবীয় মহিলা উপজাতি যিনি ৭ম শতাব্দীতে আরবের মদিনায় বসবাস করতেন। বিনতে মারওয়া মদিনার লোকদেরকে তাদের নিজেদেরকে বাদ দিয়ে সমাজপ্রধানের আনুগত্যের প্রতি উপহাস করার জন্য পরিচিত ছিলেন।
পরিবার ও মৃত্যু
আসমা বিনতে মারওয়া এবং তাঁর মৃত্যুর গল্প ইবনে ইসহাক ও ইবনে সা'দ উভয়ের রচনায় দেখা যায়। বিবরণী অনুসারে, তার পরিবার মদিনায় মুহাম্মদ এবং তাঁর অনুসারীদেরকে অবাঞ্ছিত আন্তঃসম্পর্ককারী হিসাবে দেখেছিল। ৬২৪ সালে বদরের যুদ্ধে মক্কায় কুরাইশদের বিরুদ্ধে মুসলিমদের বিজয়ের পরে মুহাম্মদের বেশিরভাগ বিরোধী নিহত হয়েছিল। কারণ হিসাবে বলা হয়েছে, তিনি এমন কবিতা রচনা করেছিলেন যাতে প্রকাশ্যে স্থানীয় উপজাতিদের সমালোচনা করেছিল যারা ইসলাম গ্রহণ করেছিল এবং মুহাম্মদের সাথে মিত্র হয়ে তাঁর মৃত্যুর ডাক দিয়েছিল। তাঁর কবিতাগুলিতে তিনি মদিনার অধিবাসীদেরকে তাদের অনাত্মীয় ব্যক্তি মোহাম্মদকে প্রধান হিসেবে মানার জন্য উপহাস করেছিলেন।
ইবনে ইসহাক উল্লেখ করেছেন যে, মুহাম্মাদের বিরুদ্ধে বিদ্রোহ করার জন্য মদিনার অধিবাসী আবু আফাককে হত্যা করার পরেও বিনতে মারওয়ান বিদ্বেষ প্রকাশ করেছিলেন। কবিতায় তিনি বলেছিলেন: "তোমরা কি তোমাদের প্রধানদের হত্যার পরেও (মুহাম্মদ)এর কাছ থেকে মঙ্গল কামনা করো" এবং জিজ্ঞাসা করেছিলেন: "এমন কোন দাম্ভিক লোক নেই যে তাকে আশ্চর্যজনক আক্রমণ করবে/ এবং যারা তার কাছ থেকে কিছু আশা করে তাদের প্রত্যাশা কেটে দেয়?" কবিতাটি শুনে মুহাম্মদ বিনতে মারওয়ার মৃত্যুর আহ্বান জানিয়ে বললেন, "কে আমাকে মারওয়ানের মেয়ে থেকে মুক্তি দেবে?" আসমা বিনতে মারওয়ানের স্বামী বনু খাত্মা স্বগোত্রীয় এক অন্ধ ব্যক্তি উমাইর বিন আদিয় আল-খাতমি জানিয়েছিলেন যে তিনি তা করবেন। রাতের অন্ধকারে উমাইর মারওয়ার ঘরে ঢুকে পড়েন যেখানে তিনি তার পাঁচ সন্তানের সাথে ঘুমন্ত অবস্থায় ছিলেন এবং তাঁর শিশু সন্তানটি তাঁর বুকে ছিল। উমাইর তার স্তন থেকে শিশুটিকে সরিয়ে আসমাকে হত্যা করে।
আইভিয়ান সার্কোজ
আইভিয়ান সার্কোজ বা আইভিয়ান লুনাসোল সার্কোজ কোলমেনারেস (Ivian Lunasol Sarcos Colmenares; জন্ম: ২৬ জুলাই, ১৯৮৯) মিস ওয়ার্ল্ড সুন্দরী প্রতিযোগিতা, ২০১১ বিজয়ী ও সাবেক বিশ্বসুন্দরী। ভেনেজুয়েলার অধিবাসী সার্কোজ ২০১০ সালে মিস ওয়ার্ল্ড ভেনেজুয়েলা খেতাব জয় করেছিলেন।
শৈশবকাল
৫ ফুট ১১ ইঞ্চি (১.৮০ মিটার) উচ্চতা এবং কালো চুল ও কালো চোখের অধিকারী সার্কোজ কূটনীতিবিদ্যার ছাত্রী। তিনি একজন নান বা ধর্মযাজিকা হবার জন্য কোজেডেসের খ্রিস্টীয় মঠ বা সন্ন্যাসিনীদের আশ্রমে পড়াশুনা করেছিলেন। শৈশবে যদিওবা নান বা সন্ন্যাসিনী হবার উচ্চাশা ছিল তার, তারপরও তিনি তার ব্যক্তিগত চিন্তাধারা ও বাস্তবতা দিয়ে উপলদ্ধি করে ঘটনাক্রমে নিজেকে খ্যাতির স্বর্ণশিখরে নিয়ে যাবার আপ্রাণ প্রয়াস চালান।
কর্মজীবন
বিদ্যালয়ের পড়াশোনা শেষ করে মানবসম্পদ বিষয়ে ডিগ্রী লাভ করেন তিনি। বর্তমানে একটি সম্প্রচার কেন্দ্রে কর্মরত আছেন ৩টি ভাষায় অভিজ্ঞ আইভিয়ান সার্কোজ।
অন্যান্য
thumb|ভারতের মুম্বাইয়ের একটি বিদ্যালয়ে আইভিয়ান সার্কোজ
এছাড়াও, স্প্যানিশ ভাষায় পারদর্শী আইভিয়ান সার্কোজ ২০১১ সালের মিস ওয়ার্ল্ড প্রতিযোগিতায় বিশ্ব সুন্দরী নির্বাচিত হবার পূর্বে মিস আমাজোনাস, ২০১০ এবং মিস ওয়ার্ল্ড ভেনেজুয়েলা, ২০১০ খেতাব জয় করেছিলেন।
প্রতিক্রিয়া
বিশ্বের ১১৩টি দেশের সুন্দরীদের মধ্যে চূড়ান্ত পর্যায়ে মিস ফিলিপাইন্স গোয়েন্ডোলিন রুয়াইস এবং পুর্তোরিকোর আমান্দা পেরেজকে পরাজিত করে বিজয়ী হন আইভিয়ান সার্কোজ। এরফলে ভীষণ আবেগে আপ্লুত হয়ে পড়েন তিনি যা সমগ্র বিশ্বের ১৫০টি দেশের প্রায় ১০০ কোটি দর্শক টেলিভিশনের ছোট পর্দায় লক্ষ্য করেছেন। ২০১০ সালের সাবেক বিশ্ব সুন্দরী ও মিস ওয়ার্ল্ড বিজয়ী মার্কিন যুক্তরাষ্ট্রের আলেকজান্ড্রা মিলস্‌ প্রতিযোগিতার স্বাভাবিক নিয়মে নিজের হীরকখঁচিত মুকুট আইভিয়ান সার্কোজের মাথায় পড়িয়ে দেন। এ বছর ভারতীয় উপমহাদেশ থেকে ভারত সুন্দরী কনিষ্ঠা ধংকার অংশ নিয়েছিলেন।
মাছের তরকারী
মাছের তরকারী বলতে মাছ দ্বারা প্রস্তুতকৃত/রান্নাকৃত খাবারকে বোঝানো হয়ে থাকে। বিভিন্ন প্রকারের মাছের তরকারী হতে পারে। যেমনঃ
মহোও সেনানিবাস
মহোও সেনানিবাস (Mhow Cantt.) ভারতের মধ্য প্রদেশ রাজ্যের ইন্দোর জেলার একটি সেনানিবাস শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মহোও সেনানিবাস শহরের জনসংখ্যা হল ৮৫,০২৩ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে মহোও সেনানিবাস এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
উবার
উবার (Uber) হলো মোবাইল স্মার্টফোনের অ্যাপ-ভিত্তিক ট্যাক্সি সেবার নেটওয়ার্ক। আমেরিকা ভিত্তিক অনলাইন পরিবহন নেটওয়ার্ক কোম্পানি উবারের কোন নিজস্ব ট্যাক্সি নেই। উবারের কিছু নির্ণায়ক যোগ্যতা পূরণ করে ব্যক্তিগত গাড়ি আছে এমন যে কোন ব্যক্তিই উবার টিমের সাথে যুক্ত হতে পারেন। এই নেটওয়ার্কের মাধ্যমে একজন চালক ও যাত্রী নিজেদের মধ্যে যোগাযোগ করে নিতে পারেন। উবারের ফ্রি অ্যাপটির মাধ্যমে একজন যাত্রী নিজের অবস্থান জানিয়ে একটি ট্যাক্সি ডেকে আনতে পারেন।
thumb|180px|ফেব্রুয়ারি 2016 থেকে সেপ্টেম্বর 2018 পর্যন্ত ব্যবহৃত লোগো
ব্যাপ্তি
পৃথিবীর ৬৩টি দেশ ও ৭৮৫টিরও বেশি শহরে উবারের সেবা চালু আছে।
জনপ্রিয়তা
যাত্রী সেবার মান অপেক্ষাকৃত ভাল, সহজপ্রাপ্যতা ও কমার্শিয়াল ট্যাক্সি সার্ভিস গুলোর চেয়ে ভাড়া কম হওয়ায় বিশ্বের অনেক দেশেই উবার জনপ্রিয়।
ভারতে
আয়ের নিরিখে চালকদের মধ্যে এটি অনেক জনপ্রিয়।
২০১৩ সালে কোম্পানিগুলো চালকদের বেশ ভালো পরিমাণের অর্থ পরিশোধ করত। অনেক চালক সেই সময় মাসে এক লাখ রুপি পর্যন্ত রোজগার করেছেন।
পার্সোনাল এরিয়া নেটওয়ার্ক
পারসোনাল এরিয়া নেটওয়ার্ক (Personal Area Network) হচ্ছে ক্ষুদ্র পরিসরে সীমাবদ্ধ একধরনের নেটওয়ার্ক ।
কম্পিউটারের সাথে মোবাইল ফোন, টেলিফোন বা অন্যান্য ডিজিটাল ডিভাইসের মধ্যকার নেটওয়ার্ক একধরনের পারসোনাল এরিয়া নেটওয়ার্ক । শুধু কম্পিউটার নয়, দুইটি মোবাইল ফোনের মাঝে ব্লুটুথ দিয়ে ডাটা ট্রান্সফারের সময় যে নেটওয়ার্ক গঠিত হয় তাও পারসোনাল এরিয়া নেটওয়ার্ক (PAN) । তাই ক্ষুদ্র পরিসরে সীমাবদ্ধ একাধিক ডিজিটাল ডিভাইসের মধ্যকার নেটওয়ার্ককেই পারসোনাল এরিয়া নেটওয়ার্ক বলা যাবে ।
পারসোনাল এরিয়া নেটওয়ার্ক তারযুক্ত বা তারবিহীন হতে পারে, তারবিহীন হলে তাকে ওয়্যারলেস পারসোনাল এরিয়া নেটওয়ার্ক (WPAN) বলা হয়, ব্লুটুথ (Bluetooth) ওয়্যারলেস পারসোনাল এরিয়া নেটওয়ার্কের একটি উদাহরণ । ওয়্যারলেস পারসোনাল এরিয়া নেটওয়ার্কের আরও কিছু উদাহরণ-
দই মাছ
দই মাছ একটি ঐতিহ্যবাহী বাঙালি খাবার যেখানে মশলাযুক্ত দই দিয়ে মাছ রান্না করা হয়। সাধারণত ভাত দিয়ে এটা খাওয়া হয়। দই মাছ ঝোলে পরিমাণমত হলুদ, পেঁয়াজ, রসুন, সরিষা এবং গরম মশলা যোগ করা হয়। দই মাছ তৈরিতে বাংলায় ইলিশ, রুই, কাতলা মাছ ব্যবহার করা হয়। তবে ওড়িশাতেও ব্যবহৃত হয় এবং স্থানীয় ছোট মাছও ব্যবহার করা হয় পরিবারভেদে।
উপকরণ
মাছ, দই, সরিষা, হলুদ, রসুন, মরিচ, গরম মশলা
আবু আফাক
আবু আফাক (আরবি: أبو عفك, মৃত্যু ৬২৪) হিজাজ অঞ্চলে (বর্তমানে সৌদি আরব) বসবাসকারী ইহুদি কবি ছিলেন। আবু আফাক ইসলাম গ্রহণ করেন নি এবং মুহাম্মদের বিরুদ্ধে সোচ্চার ছিলেন।
তিনি মুহাম্মদের এক গুরুত্বপূর্ণ রাজনৈতিক শত্রুতে পরিণত হন। একজন প্রবীণ ব্যক্তি হিসাবে আবু আফাক আরওয়া মুহাম্মদ এবং তাঁর অনুসারীদের বিরুদ্ধে একটি রাজনৈতিক অভিযোগযুক্ত কবিতা লিখেছিলেন যা সীরাতে সংরক্ষিত রয়েছে। মুহাম্মদ তখন আবু আফাকের মৃত্যুর ডাক দেয় এবং সেলিম ইবনে উমাইর তাকে হত্যা করে বলে অভিযোগ করা হয়। বিষয়টি নবী মুহাম্মদের প্রাচীনতম জীবনী "সীরাত রসুল আল্লাহ" (ঈশ্বরদূতের জীবন) -তে ইবনে ইসহাক লিখেছিলেন।
ইবনে ইসহাকের বিবরণ
আলফ্রেড গিলাইম অনূদিত ইবনে ইসহাকের ভবিষ্যদ্বাণীমূলক জীবনী, "আবু আফাককে হত্যা করার জন্য সেলিম বি. উমরের অভিযান" ("Salim b. Umayr's expedition to kill Abu Afak") অধ্যায়ের অনুবাদ থেকে একটি উদ্ধৃতি নিচে উল্লেখ করা হল- আবু আফাক বনু উবায়দার বানু আমর বিন আউফ গোত্রের একজন ছিলেন। নবী মুহাম্মদ কর্তৃক আল-হারিস বিন সুয়েদ বিন সামিতকে হত্যা করার সময় তিনি তার অসন্তুষ্টি প্রকাশ করেছিলেন এবং বলেছিলেন:
সুন্দরলাল বহুগুণা
সুন্দরলাল বহুগুণা (৯ জানুয়ারি ১৯২৭ - ২১ মে ২০২১) একজন ভারতীয় বিশিষ্ট গড়ওয়ালি পরিবেশবিদ এবং চিপকো আন্দোলনের নেতা। চিপকো আন্দোলনের ভাবনাটি তার স্ত্রীর ছিল এবং সুন্দরলাল এই আন্দোলনটি বাস্তবায়িত করেছিলেন। ১৯৭০-এর দশকে প্রথমে চিপকো আন্দোলনের সদস্য হিসাবে এবং পরে ১৯৮০-এর দশক থেকে শুরু করে ২০০৪ সাল পর্যন্ত তেহরি বাঁধ নির্মাণের বিরুদ্ধে, বছরের পর বছর ধরে তিনি হিমালয় অঞ্চলে বন সংরক্ষণের জন্য লড়াই করে গেছেন। তিনি ভারতের গোড়ার দিকের অন্যতম পরিবেশবিদ, এবং পরে তিনি এবং চিপকো আন্দোলনের সাথে যুক্ত লোকেরা পরিবেশগত সমস্যাগুলি যেমন বড় বড় বাঁধ তৈরির  বিরুদ্ধে আন্দোলন করে।
প্রাথমিক জীবন
সুন্দরলাল বহুগুণা ৯ জানুয়ারি ১৯২৭, উত্তরাখণ্ডের তেহরির কাছাকাছি মারোদা গ্রামে জন্মগ্রহণ করেন। তিনি কলকাতায় আয়োজিত এক অনুষ্ঠানে দাবি করেছিলেন যে তাঁর পূর্বপুরুষ বন্দ্যোপাধ্যায় পদবীধারি, আটশো বছর আগে বাংলা থেকে তেহারিতে চলে এসেছিলেন। প্রথমদিকে, তিনি অস্পৃশ্যতার বিরুদ্ধে লড়াই করেছিলেন এবং পরবর্তীতে ১৯৬৫ থেকে ১৯৭০ সাল পর্যন্ত তিনি তার মদ্যপান বিরোধী আন্দোলনে,  পাহাড়ি মহিলাদের সংগঠিত করতে শুরু করেছিলেন। তিনি তেরো বছর বয়সে শ্রী দেব সুমন,  যিনি একজন অহিংসাবাদী  এবং  স্বাধীনতার সময়  উত্তর প্রদেশের (ভারত) কংগ্রেস দলের সাথে ছিলেন, তার নেতৃত্বে সামাজিক কার্যক্রম শুরু করেছিলেন। বহুগুণা ১৯৪৭ সালের পূর্বে ঔপনিবেশিক শাসনের বিরুদ্ধে জনগণকে একত্রিত করেছিলেন। তিনি তাঁর জীবনে গান্ধীবাদের নীতি গ্রহণ করেছিলেন এবং তাঁর স্ত্রী বিমলাকে এই শর্তে বিয়ে করেছিলেন যে তারা গ্রামাঞ্চলের মানুষের মধ্যে বাস করবে এবং গ্রামে আশ্রম প্রতিষ্ঠা করবে।  গান্ধীর দ্বারা অনুপ্রাণিত হয়ে তিনি হিমালয়ের জঙ্গল এবং পাহাড়ে  ৪,০০০ কিলোমিটারেরও বেশি পায়ে হেঁটেছিলেন এবং হিমালয়ের ভঙ্গুর পরিবেশে, মেগা উন্নয়নমূলক প্রকল্পগুলির ক্ষতি এবং পরবর্তী সময়ে গ্রামে সামাজিক জীবনের অবক্ষয় পর্যবেক্ষণ করেছেন।
চিপকো আন্দোলন
চিপকো আন্দোলনটি ১৯৭৩ সালে উত্তর প্রদেশে, বন ঠিকাদারদের দ্বারা গাছ এবং বনাঞ্চলের ক্ষেতগুলি কেটে ফেলা আটকানোর লক্ষ্যে স্বতঃস্ফুর্তভাবে শুরু হয়েছিল। হিন্দিতে, " চিপকো " এর আক্ষরিক অর্থ "আলিঙ্গন
করা" এবং লোকেরা যখন গাছ কাটছিল তখন গাছগুলিকে তারা জড়িয়ে ধরে আটকা ছিল। চিপকো আন্দোলনকে কৃষকদের আন্দোলন বা মহিলাদের আন্দোলন যা হিসেবেই অনুমান করা হোক না কেন সর্বোপরি এটি ছিল ভারতের প্রথম সংগঠিত "পরিবেশ আন্দোলন" এবং সাধারণভাবে পরিবেশবাদে সুন্দরলাল বহুগুণার অন্যতম উল্লেখযোগ্য অবদান ছিল, তাঁর চিপকো স্লোগান "বাস্তুশাস্ত্রই স্থায়ী অর্থনীতি।" ১৯৮১ থেকে ১৯৮৩ সাল অবধি  প্রায় ৫০০ কিলোমিটার ট্রান্স-হিমালয় পায়ে হেঁটে তিনি গ্রামে  গ্রামে ভ্রমণ করেছিলেন এবং এই আন্দোলনের পক্ষে সমর্থন সংগ্রহ করে, এই আন্দোলনকে প্রাধান্য দিতে সাহায্য করেছিলেন। ভারতের তৎকালীন প্রধানমন্ত্রী  ইন্দিরা গান্ধীর সাথে  বহুগুণা সাক্ষাৎ করেন, সেই আলোচনার ফলস্বরূপ ইন্দিরা গান্ধী, ১৯৮০ সালে সবুজ গাছ কাটার উপর পরবর্তী ১৫ বছরের নিষেধাজ্ঞা জারি করেন। আন্দোলনের অন্যতম পথিকৃৎ গৌরা দেবীর সাথেও তিনি ঘনিষ্ঠভাবে যুক্ত ছিলেন।
তরুণ ভারত
বাবুরাও ঠাকুর ১৯১৯ সালে ব্রিটিশ ঐপনিবেশিক যুগে পত্রিকাটি প্রতিষ্ঠা করেছিলেন। বর্তমান সম্পাদক হলেন কিরণ বি ঠাকুর এবং নির্বাহী পরিচালক হলেন প্রসাদ কে ঠাকুর।
ভোঁপাড়া ইউনিয়ন
ভোঁপাড়া ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।
সুন্দরলাল বহুগুণা
তেহরি বাঁধ বিরোধী প্রতিবাদ
ডান|থাম্ব|200x200পিক্সেল| [[তেহরি বাঁধ|তেহরি বাঁধের বিরুদ্ধে প্রতিবাদ বার্তা, যা সুন্দরলাল বহুগুণা দ্বারা বছরের পর বছর ধরে চালিত ছিল। এটি বলে "আমরা বাঁধ চাই না। বাঁধ পাহাড়কে বিনাশ করে। "]] তিনি কয়েক দশক ধরে তেহরি বাঁধ বিরোধী বিক্ষোভের পিছনে ছিলেন, তিনি সত্যাগ্রহ  পদ্ধতি অবলম্বন করেছিলেন এবং  তাঁর প্রতিবাদের নিদর্শন হিসাবে ভাগীরথীর তীরে বারবার অনশন করেছিলেন। ১৯৯৫ সালে তৎকালীন প্রধানমন্ত্রী পি. ভি. নরসিংহ রাও দ্বারা বাঁধের পরিবেশগত প্রভাব নিয়ে পর্যালোচনা কমিটি নিয়োগের আশ্বাসের পরে, তিনি  ৪৫ দিনের দীর্ঘ অনশন বন্ধ করেন। এরপরে তিনি আর একটি দীর্ঘ অনশন করেন যা গান্ধী সমাধি, রাজ ঘাটে ৭৪ দিন স্থায়ী ছিল, প্রধানমন্ত্রী, এইচ. ডি. দেবেগৌড়ার সময়, যিনি প্রকল্প পর্যালোচনার ব্যক্তিগত উদ্যোগ গ্রহণ করেছিলেন। যাইহোক, আদালতের মামলা সুপ্রিম কোর্টে এক দশকেরও বেশি সময় ধরে চললেও, ২০০১ সালে তেহরি বাঁধের কাজ আবার শুরু হয়, এরপরে ২০ এপ্রিল ২০০১ সালে তাকে গ্রেপ্তার করা হয়।
অবশেষে, বাঁধের জলাধারটি ২০০৪ সালে পূর্ণ হতে শুরু করে এবং ৩১ জুলাই ২০০৪ সালে শেষ পর্যন্ত তাকে কোটিতে নতুন আবাসে সরিয়ে নেওয়া হয়। পরে তিনি উত্তরাখণ্ডের রাজধানী দেরাদুনে চলে আসেন এবং সেখানে স্ত্রীর সাথে বসবাস শুরু করেন।
ভোঁপাড়া ইউনিয়ন
শিক্ষা
শিক্ষা প্রতিষ্ঠান
সুন্দরলাল বহুগুণা
তেহরি বাঁধ বিরোধী প্রতিবাদ
সুন্দরলাল বহুগুণা হিমালয়ের জনগণের অনুরাগী রক্ষক ছিলেন, পার্বত্য জনগণের (বিশেষত শ্রমজীবী মহিলাদের) দুর্দশার জন্য কাজ করেছিলেন। তিনি ভারতের নদী সংরক্ষণের জন্যও সংগ্রাম করেছিলেন।
বহুগুণা ২১ মে ২০২১ সালে ৯৪ বছর বয়সে কোভিড -১৯ এ আক্রান্ত হয়ে মারা যান।
দেব ধাম যোধপুরিয়া
দেব ধাম যোধপুরিয়া হল প্রভু দেবনারায়ণকে উৎসর্গ করা একটি মন্দির যেটি রাজস্থান রাজ্যের টঙ্ক জেলার নিওয়াই পৌরসভায় অবস্থিত, এটি জয়পুর থেকে 75 km দূরে জয়পুর-কোটা জাতীয় সড়কের (জাতীয় সড়ক - ১২) ওপর, মাশি বাঁধের কাছে,  টঙ্ক জেলার নিওয়াই পৌরসভার মনোহরপুরায় অবস্থিত।
সফটওয়্যার স্বাধীনতা দিবস
thumb|250px|right|সফটওয়্যার স্বাধীনতা দিবস লোগো
দেব ধাম যোধপুরিয়া
দেবনারায়ণকে বিষ্ণুর অবতার হিসেবে পূজা করা হয়। এটা বিশ্বাস করা হয় যে ভগবান জন্মগ্রহণ করেছিলেন গুর্জার যোদ্ধা দম্পতির ঘরে, তাঁদের পুত্র দেবনারায়ণ হয়ে। দম্পতির নাম সাওয়াই ভোজ বাগারবত এবং সাধু মাতা গুর্জরী। তিনি বিক্রম সংবৎ বর্ষপঞ্জির ৯৬৮ সালে জন্মগ্রহণ করেছিলেন। মন্দিরটিতে শ্রী সওয়াই ভোজ গুর্জার, তারাদে পানওয়ার, ভুনা জি এবং মেহেন্দু জিয়ের মূর্তি এবং স্মৃতিচিহ্নও রয়েছে। মন্দিরটিতে বিশেষত শুক্রবারে ভক্তরা দর্শন করতে আসে এবং পুরো রাতে জাগরণের আয়োজন করে।
সফটওয়্যার স্বাধীনতা দিবস
সফটওয়্যার স্বাধীনতা দিবস (Software Freedom Day, শব্দ সংক্ষেপ:SFD) সারা বিশ্বব্যাপি মুক্ত সফটওয়্যার নিয়ে বাৎসরিক ভাবে উদ্‌যাপন করা হয় এমন একটি দিন। বিশ্বব্যাপী মুক্ত সফটওয়্যার ব্যবহার ও প্রচার-উৎসাহ বাড়ানোর জন্যই দিনটি পালন করা হয়।
দেব ধাম যোধপুরিয়া
উৎসব
দেবনারায়ণের স্মরণে মন্দিরে প্রতি বছর দুটি মেলার আয়োজন করা হয়। এই সময়ে, দেবনারায়ণের ভোপারা (পূজারী) নৃত্যরত অবস্থায় একটি থালার উপর তাঁর জন্ম এবং তাঁর সাহসী ক্রিয়াকলাপ সম্পর্কিত চিত্র তৈরি করে। প্রথম উৎসবটি হয় প্রতি বছর ভাদ্র মাসের সপ্তমী শুক্লপক্ষে (গ্রেগরীয় বর্ষপঞ্জির আগস্ট-সেপ্টেম্বর মাসে) এবং দ্বিতীয় উৎসবটি হয় প্রতি বছর মাঘ মাসের সপ্তমী কৃষ্ণপক্ষে (গ্রেগরীয় বর্ষপঞ্জির জানুয়ারি-ফেব্রুয়ারি মাসে)
সফটওয়্যার স্বাধীনতা দিবস
ইতিহাস
২০০৪ সাল থেকে প্রথম পালন করা হয় এদিনটি। ২০০৪ সালের ২৮ আগস্ট ১২ টি দলের অংশগ্রহণে প্রথম উদ্‌যাপন করা হয় দিনটি। ২০১০ সালে ১০০র বেশি দলের অংশগ্রহণে পালন করা হয় দিনটি ২০০৬ সাল থেকে প্রতি বছরের সেপ্টেম্বর মাসের তৃতীয় শনিবার পালন করা হয় দিনটি।
দেব ধাম যোধপুরিয়া
মূর্তি
মন্দিরটি বিভিন্ন মূর্তি দিয়ে সজ্জিত। এর মধ্যে রয়েছে দেবনারায়ণের সম্পর্কিত ভাই ভুনা এবং মেহেন্দুর মূর্তি এবং তাঁদের সৎ বোন তারাদে পানওয়ারের মূর্তি। অন্যান্য মূর্তিগুলি থেকে পাওয়া যায় সওয়াই ভোজের প্রতিকৃতি, একটি শিশু হিসাবে দেবনারায়ণ সাদু মাতা গুর্জারির কোলে বসে, দেবনারায়ণের জন্মস্থান এবং দেবনারায়ণের সিংহীর দুধ পান করা।
আরতি ও রাত জাগরণ
দেবনারায়ণের আরতি (প্রধান পূজা) প্রতিদিন তিনবার হয়, ভোর ৪টা, সকাল ১১টা এবং সন্ধ্যা ৭টায়। বিশেষ করে শুক্রবার দিন দূর-দূরান্তের গ্রাম ও শহর থেকে ভক্তরা মন্দির দর্শন করতে আসেন। অনেক ভক্ত রাত্রি জাগরণ (জাগরণ) সংগঠিত করেন, বিশেষ করে শুক্রবারে জাগরণ হয় এবং গ্রীষ্মের মরসুমে প্রায় প্রতিদিনই এটি হয়।
দেবনারায়ণের প্রতিটি ছবিতে নিম্নলিখিত উদ্ধৃতি লক্ষ্য করা যায়: "সম্বৎ ৯৬৮ কে অংশ, জনম লিয়া গুর্জর কে বংশ সাধু সতী কে বচনো দ্বারা, কমল ফুল দেব লিয়া অবতার।" কথাগুলিকে এইভাবে অনুবাদ করা যেতে পারে তিনি সাদু মাতা গুর্জারীকে দেওয়া প্রতিশ্রুতি পূরণ করার জন্য বিক্রম সংবৎ ৯৬৮ (৯১১ খ্রিস্টাব্দ) সালে গুর্জার রাজবংশে অবতার রূপে অবতীর্ণ হন।
বহিঃসংযোগ
www.devdham.org
বাইসন
বাইসন (Bison) হল মহিষ সদৃষ বিভক্ত ক্ষুরযুক্ত চতুষ্পদী প্রাণী। আমেরিকা, মধ্য এশিয়া ও ইউরোপের কিছু অঞ্চলে বর্তমানে মাত্র দুটি প্রজাতির বাইসনের সন্ধান পাওয়া যায়। ধারণা করা হয় এর আর চারটি প্রজাতি বহুকাল পূর্বেই বিলীন হয়ে গিয়েছে। বিদ্যমান প্রজাতিগুলোর মধ্যে মার্কিন বাইসন পাওয়া যায় উত্তর আমেরিকার পর্বতাঞ্চলে। এইগুলো দেখতে প্রায় মহিষের মত। অপরদিকে ইউরোপিয় বাইসন হল বাইসনের বন্য পরিবেশে বিলুপ্ত হয়ে যাওয়া একটি প্রজাতির পুনঃউন্মেষ ঘটিয়ে ইউরোপের ককেশাস অঞ্চলের বন্য পরিবেশে সংরক্ষণ করা একটি প্রজাতি।
এক মুঠো ছবি
<templatestyles src="Module:Infobox/styles.css"> এক মুঠো ছবি ( এক মুঠো ছবি  ফিস্টফুল অফ ফিল্মস ) হল একটি বাংলা ফিচার-ফিল্ম যা সেপ্টেম্বর ২০০৫ সালে মুক্তি পায়।  নাম থেকে বোঝা যায়, ছবিটি ৯০ মিনিটের বেশি একটানা গল্প বলবে না নিশ্চয়ই আরও আলাদা আলাদা গল্প থাকবে; আসলে এটি ছয়টি ভিন্ন ভিন্ন গল্পের সংকলন, প্রতিটি প্রায় ২০-২৫ মিনিট সময়কালের। সবগুলো গল্পই ভিন্ন ভিন্ন পরিচালকের পরিচালনায় নির্মিত। টেলিফিল্ম ইন্ডাস্ট্রির সাফল্যের পর ছোটগল্প নিয়ে সিনেমাটি এক ধরনের এক্সপেরিমেন্ট। অর্ঘ্যকমল মিত্রের জন্মদিন, পার্থ সেনের পক্ষীরাজ, ইন্দ্রনীল রায়চৌধুরীর তপন বাবু, প্রভাত রায়ের রেগুন বাবুর গল্প, অঞ্জন দত্তের তরপর ভালোবাসা এবং কৌশিক গাঙ্গুলীর ’প্রগ্রেস রিপোর্ট’ ছয়টি বিচিত্র স্বাদের ছবির প্যাকেজ দিয়ে তৈরি হয়েছে সম্পূর্ণ চলচ্চিত্রটি।
জয়েস প্রাদো
মারিয়ান জয়েস প্রাদো রিভেরা (জন্ম:১৯৯৭) একজন বলিভীয় মডেল যিনি ২০১৮ সালে মিস বলিভিয়া খেতাব লাভ করেছিলেন। তিনি মিস ইউনিভার্স ২০১৮ প্রতিযোগিতায় বলিভিয়ার প্রতিনিধিত্ব করেছিলেন। তিনি নিজের গর্ভবতী হবার খবর প্রকাশ করলে 'চুক্তি লঙ্ঘনের অভিযোগে' তার কাছ থেকে ২০১৯ সালের এপ্রিলে 'মিস বলিভিয়া' খেতাব কেড়ে নেওয়া হয়েছিল।
জীবনী
জয়েস প্রাদো বলিভিয়ার সান্তা ক্রুজে বাস করেন। তিনি ২০১৫ সালে মিস টুরিজম বলিভিয়া খেতাব লাভ করেছিলেন। তিনি একজন মডেল তিনি দেশটিতে পর্যটন বিষয়ক দূত হিসেবেও কাজ করেন।
সুন্দরী প্রতিযোগিতায় অংশগ্রহণ
২০১৫ সালে তিনি মিস লিটোরাল খেতাব লাভ করেন। সে বছর তিনি 'মিস টুরিজম বলিভিয়া' খেতাব লাভ করেন। তিনি ২০১৬ সালে 'মিস টুরিজম ইন্টারন্যাশনাল' প্রতিযোগিতায় অংশগ্রহণ করেন এবং সেরা দশ প্রতিযোগীর একজন হিসেবে ঘোষিত হন।
২০১৮ সালে তিনি 'মিস সান্তা ক্রুজ' খেতাব লাভ করেন। ২০১৮ সালের ২৪ জুন তিনি 'মিস বলিভিয়া খেতাব লাভ করেন এবং সে বছরের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় বলিভিয়ার প্রতিনিধিত্ব করেন।
বিষ্ণু মাঝি
বিষ্ণু মাঝি (विष्णु माझी; জন্ম ১৯৮৬) হলেন একজন নেপালি লোকসঙ্গীতশিল্পী। তিনি নেপালের সর্বোচ্চ পারিশ্রমিকপ্রাপ্ত গায়িকা যিনি ১৫ বছরের কর্মজীবনে প্রায় ৫০ হাজারেরও বেশি গান রেকর্ড করেছেন  ।
ব্যক্তিগত জীবন
বিষ্ণু মাঝি ১৯৮৬ সালের ২৬শে জুন নেপালের স্যাংজা জেলার রত্নপুর ভিডিসিতে তারা বাহাদুর মাঝি ও ধর্ম কুমারী দম্পতির ঘরে জন্মগ্রহণ করেছিলেন। তাঁর একটি বড় ভাই ও একটি ছোট বোন রয়েছে।
দরিদ্র পরিবারে জন্ম হওয়ায় তিনি মাত্র পঞ্চম শ্রেণি পর্যন্ত পড়াশোনা করতে পেরেছিলেন। এরপর ১৩ বছর বয়সেই তিনি বিভিন্ন জন-অনুষ্ঠানে গান গাইতে শুরু করেছিলেন। ২০০৪ সালের দিকে কাঠমান্ডুতে তার পেশাগত জীবন শুরু করার পরে তিনি সুন্দামানি অধিকারীর সহায়তায় দ্রুত খ্যাতি অর্জন করেছিলেন এবং পরবর্তীকালে তিনি তাঁকে বিয়েও করেছিলেন। তিনি নিজের পুরো কর্মজীবনজুড়ে খুবই ব্যক্তিগত জীবন যাপন করেছেন। তাঁর স্বামী তাঁর সমস্ত চুক্তি, সময়সূচী এবং যোগাযোগ পরিচালনা করেন, যার ফলে তাঁর সুস্থতা এবং সুরক্ষা সম্পর্কে জনসাধারণের মধ্যে উদ্বেগ ও জল্পনা দেখা দিয়েছে।
মহোওগাঁও
মহোওগাঁও (Mhowgaon) ভারতের মধ্য প্রদেশ রাজ্যের ইন্দোর জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মহোওগাঁও এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
পত্তনমতিট্টা লোকসভা কেন্দ্র
পত্তনমতিট্টা লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৩২৩,৯০৬ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার সমগ্র পত্তনমতিট্টা জেলা ও কোট্টায়ম জেলার দক্ষিণ পূর্ব দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
নির্বাচনী কেন্দ্রগুলি পুনর্গঠনের পর পত্তনমতিট্টা লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র৷ এটি পত্তনমতিট্টা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র। এটি পত্তনমতিট্টা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র। এটি পত্তনমতিট্টা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র। এটি একটি অসংরক্ষিত আসন। এটি পত্তনমতিট্টা জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র। এটি একটি অসংরক্ষিত আসন। এটি পত্তনমতিট্টা জেলায় অবস্থিত৷
রেডমি নোট ৯
রেডমি নোট ৯ হ'ল অ্যান্ড্রয়েড ভিত্তিক স্মার্টফোনগুলোর একটি সিরিজ। রেডমি নোট সিরিজের অংশ হিসাবে রেডমি, শাওমি ইনক -এর একটি সাব-ব্রান্ড। নোট ৯ সিরিজের ফোনগুলোর মধ্যে নোট ৯ প্রো ম্যাক্স এবং নোট ৯ প্রো এর ঘোষণা ২০২০ সালের মার্চে হয়েছিল।  নোট ৯ এস এর ঘোষণা ২০২০ সালের ২৩ মার্চ হয়েছিল, নোট ৯ এবং নোট ৯ প্রো (গ্লোবাল) এর ঘোষণা ২০২০ এর এপ্রিলে হয়েছিল, ১০এক্স ৪জির ঘোষণা মে ২০২-এ করা হয়েছিল, এবং পোকো এম ২ প্রো এর ঘোষণা ২০২০ সালের ৭ জুলাই  হয়েছিল।
চিপসেট
মডেলগুলোর মধ্যে শুধুমাত্র ১০এক্স ৪জি অক্টা-কোর মিডিয়াটেক হেলিও জি ৮৫ চিপসেট ব্যবহার করে যার মধ্যে ২.২ গিগাহার্জ কর্টেক্স-এ ৭৫ কোর, ১.১৮৬ গিগাহার্জ কর্টেক্স-এ ৫৫ কোর, এবং একটি ১ জিএইচজেড মালি-জি ৫ এমসি ২ জিপিইউ রয়েছে উল্লেখ্য যে এটি মিডিয়াটেক হেলিও জি ৮০ এর একটি ছোট সংস্করণ। মিডিয়াটেক হেলিও জি ৮০ তে জিপিইউ ৯৫০ মেগাহার্টজ এবং মিডিয়াটেক হেলিও জি ৮৫ তে ১ গিগাহার্টজ জিপিইউ এটাই হলো পার্থক্য।
সিরিজের বাকি মডেলগুলোতে অক্টা-কোর কোয়ালকম স্ন্যাপড্রাগন ৭২০ জি ব্যবহার করা হয়েছে যার মধ্যে রয়েছে ২.৩ গিগাহার্টজ ক্রিয়ো ৪৬৫ গোল্ড কোর, ১.৮ ডলার জিএইচজেড ক্রিয়ো ৪৬৫ সিলভার কোর এবং একটি অ্যাড্রেনো জি৬১৮ পিইউ।
এশীয় তালবাতাসি
স্বভাব
এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে।
আকার
মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।
প্রজনন
স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের।
সায়ন্তিকা বন্দ্যোপাধ্যায়
সায়ন্তিকা বন্দ্যোপাধ্যায় (Sayantika Banerjee) ভারতীয় বাংলা চলচ্চিত্রের একজন অভিনেত্রী। ২০১২ সালে মুক্তিপ্রাপ্ত বাংলা চলচ্চিত্র আওয়ারাতে তিনি জিৎয়ের বিপরীতে অভিনয় করে সবার নজর কেড়েছিলেন।
কর্মজীবন
সায়ন্তিকা তার জীবন শুরু করেন নাচ ধুম মাচা লে রিয়েলিটি শো'র মাধ্যমে। এরপরে তিনি টার্গেট, হ্যাংওভার, মনে পড়ে আজও সেই দিন এর মত বক্স অফিসে নামেমাত্র চলা চলচ্চিত্রগুলোতে অভিনয় করার পরে তার প্রথম বাণিজিকভাবে সফল চলচ্চিত্র জিৎয়ের বিপরীতে অভিনীত আওয়ারা। ২০১২ সালে তিনি শ্যুটার নামের এক চলচ্চিত্রে অভিনয় করেছিলেন।
আহসানগঞ্জ ইউনিয়ন
আহসানগঞ্জ ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-আক্কাস আলী
বৈঁচি
বর্ণনা
বাংলাদেশে এই ফলের চাষ করা হয়না, ক্ষেতের পাশে ঝোপঝাড়ে বা পাহাড়ের ঢালে অযত্নে বৈঁচিগাছ বেড়ে ওঠে। দক্ষিণ এশিয়ার অনেক জায়গায় এ ফল জন্মে। বৈঁচি ফুল ক্ষুদ্র আকারের, হালকা পীত রঙের। সাধারণত শীতের শেষে ফাল্গুন-চৈত্র মাসে বঁইচিগাছে ফুল ধরে। পাঁচ পাপড়িযুক্ত ক্ষুদ্রাকৃতির ফুল। পুরুষ ও স্ত্রী ফুল আলাদা গাছে ফোটে। জ্যৈষ্ঠ মাস (এপ্রিল-জুন) থেকে ফল পাকতে শুরু করে। কাঁচা ফল গোলাকার সবুজ। পাকলে গাঢ় বেগুনি রং ধারণ করে। এর স্ব্বাদ টক-মিষ্টি এবং কস। বাংলাদেশের গ্রামের শিশুরা পাকা ফলের মালা বানিয়ে গলায় পরে থাকতে পছন্দ করে এবং মালা থেকে ফল ছিঁড়ে খায়। চট্টগ্রাম অঞ্চলে বৈঁচি ফলের শুদ্ধ বাংলা নাম নিয়ে বিভ্রান্তি  রয়েছে। চট্টগ্রাম এলাকায় এটি পাইন্নাগুলা নামে পরিচিত।
পুষ্টিগুণ
এতে প্রচুর পুষ্টি উপাদান আছে যার মধ্যে উল্লেখযোগ্য ক্যালসিয়াম ও ফসফরাস।
ঔষুধি গুনাগুণ
দাঁতের গোড়া ফোলা, জন্ডিস ইত্যাদি রোগের চিকিৎসায় বৈঁচি ব্যবহৃত হয়।
বিভিন্ন নাম
বৈঁচি ফল ও গাছটি নানা দেশে নানা নামে পরিচিত। মালয় ভাষায় কেরকুপ কেচিল, থাই ভাষায় তা-খোপ-পা এবং লাও ভাষায় গেন , এবং তাগালোগ ভাষায় বিতঙ্গল, বলং ও পাতুলান নামে পরিচিত। আফ্রিকার কয়েক জায়গায় একে কোকোউই এবং শ্রীলংকায় উগুরেসসা নামে ডাকা হয়। ফ্রেঞ্চ ভাষায় এর নাম প্রুনিয়ের দ্য মাদাগাস্কার এবং গ্রসে প্রুন দ্য কাফে। এর জার্মান নাম এচে ফ্লাকুর্তিয়ে, স্প্যানিশ নাম সিরুয়েলা গভের্নাদোরা এবং বার্মিজ নাম না-ইউ-ওয়ানি। চট্টগ্রাম এর ভাষায় 'পাইন্নাগুলা'
বৈঁচি গাছে কাঁচা ফল।|thumb|300px বৈঁচি ফুল।|thumb|300px
সাতকর্ণী
সাতকর্ণী সাতবাহন রাজবংশের ষষ্ঠ সম্রাট ছিলেন।
হাথিগুম্ফা শিলালিপি
কলিঙ্গ রাজ খারবেলের হাথিগুম্ফা শিলালিপিতে সাতকর্ণীর উল্লেখ রয়েছে। এই লিপি থেকে জানা যায় যে, খারবেল তার রাজত্বের দ্বিতীয় বছরে রাজা সাতকর্ণীকে অগ্রাহ্য করে অশ্ব, হস্তী, পদাতিক ও রথ বিশিষ্ট চতুরঙ্গ সেনা পাঠিয়ে মসিকনগর বা মুসিকনগর বা অসিকনগর নামক একটি শহর অবরোধ করেন। শাহুর মতে অসিকনগর অস্সক মহাজনপদমহাজনপদের রাজধানী ছিল।, আবার অজয় মিত্র শাস্ত্রীর মতে, অসিকনগর বর্তমান নাগপুর জেলার অদম গ্রাম যেই স্থানে অবস্থিত, সেখানেই অবস্থিত ছিল। এই গ্রাম থেকে আবিষ্কৃত একটি টেরাকোটা শীলমোহর থেকে অস্সক মহাজনপদের উল্লেখ রয়েছে।
বিভিন্ন পণ্ডিত বিভিন্ন ভাবে দ্বিতীয় বছরের ঘটনাকে বর্ণনা করেছেন। রাখালদাস বন্দ্যোপাধ্যায় মনে করেছেন যে, খারবেল সাতকর্ণীর বিরুদ্ধে একটি সেনাবাহিনী প্রেরণ করেছিলেন। শৈলেন্দ্রনাথ সেনের মতে, এই সেনা কৃষ্ণা নদী পর্য্যন্ত যাত্রা করে মুসিকনগর অবরোধ করে, যা কৃষ্ণা ও মুসী নদীর সংযোগস্থলে অবস্থিত ছিল। ভগবানলাল ইন্দ্রজীর মতে, সাতকর্ণী খারবেলের আক্রমণ এড়ানোর উদ্দেশে তাকে চতুরঙ্গ সেনা উপহার প্রদান করেন। এই বছরই কুসুম্ব ক্ষত্রিয়দের সহায়তায় খারবেল মসিক নামক শহর অধিকার করেন। অ্যালেইন দানিয়েলোউ মনে করেছেন যে, খারবেলের সঙ্গে সাতকর্ণীর বন্ধুত্বপূর্ণ সম্পর্ক ছিল এবং কোন রকম লড়াই ছাড়া খারবেল তার রাজ্যের সীমান্ত অতিক্রম করেছিলেন। সুধাকর চট্টোপাধ্যায়ের মতে খারবেলের সেনা সাতকর্ণীর বিরুদ্ধে অগ্রসর হতে সক্ষম না হলে অন্যদিকে যাত্রা করে আসিকনগর অবরোধ করে।
ফক্স ফিল্ম
ফক্স ফিল্ম কর্পোরেশন ছিল একটি মার্কিন চলচ্চিত্র প্রযোজনা কোম্পানি। ১৯১৫ সালের ১লা ফেব্রুয়ারি উইলিয়াম ফক্স এই কোম্পানি প্রতিষ্ঠা করেন। গ্রেটার নিউ ইয়র্ক ফিল্ম রেন্টাল কোম্পানি ও বক্স অফিস অ্যাট্রাকশন ফিল্ম রেন্টাল কোম্পানির করপোরেট সফলতার পর এই কোম্পানি প্রতিষ্ঠিত হয়।
প্রতিষ্ঠা
উইলিয়াম ফক্স ১৯০৪ সালে চলচ্চিত্র শিল্পে প্রবেশ করেন। তিনি ১,৬৬৭ মার্কিন ডলারে ব্রুকলিনের নিকেলডেন প্রেক্ষাগৃহের এক তৃতীয়াংশ শেয়ার ক্রয় করেন। এই প্রেক্ষাগৃহের মুনাফা থেকে তিনি ১৫টি একই ধরনের প্রেক্ষাগৃহে বিনিয়োগ করেন, যার মধ্যে রয়েছে বায়োগ্রাফ, এসানে, কালেম, লুবিন ম্যানুফ্যাকচারিং কোম্পানি, পাথে, সেলিগ পলিস্কোপ কোম্পানি ও ভিটাগ্রাফ স্টুডিওজ। চলচ্চিত্রের পাশাপাশি ভডেভিলে আরও সাফল্যের পর তিনি অব্যবহৃত গেইটি থিয়েটার ক্রয় করেন। এবং নিউ ইয়র্ক সিটির একাডেমি অব মিউজিক ও নিউ জার্সিতে বেশ কয়েকটি প্রেক্ষাগৃহ অধিগ্রহণ করেন।
ফক্স চলচ্চিত্র পরিবেশক হিসেবে গ্রেটার নিউ ইয়র্ক ফিল্ম রেন্টাল কোম্পানি প্রতিষ্ঠার মাধ্যমে চলচ্চিত্র শিল্পে বিনিয়োগ করেন। চলচ্চিত্র স্টুডিওটি চলচ্চিত্র নির্মাণ ও পরিবেশনায় একক আধিপত্যের জন্য ১৯০৮ সালে মোশন পিকচার পেটেন্টস কোম্পানি ও ১৯১০ সালে জেনারেল ফিল্ম কোম্পানি প্রতিষ্ঠা করে।
স্বল্পদৈর্ঘ্য চলচ্চিত্র
ফক্স প্রযোজিত বিভিন্ন ধরনের এক ও দুই রিলওয়ালা কয়েকশ স্বল্পদৈর্ঘ্য চলচ্চিত্র নির্মাণ করে। ১৯১৬ সালে শুরুর পর, সানশাইন কমেডি দুই রিল ওয়ালা হাস্যরসাত্মক স্বল্পদৈর্ঘ্য চলচ্চিত্র নির্মাণ করে। লয়েড হ্যামিলটন অভিনীত ১৯১৭ সালের রোরিং লায়ন্‌স অ্যান্ড ওয়েডিং ব্লিস দিয়ে তাদের সাফল্য শুরু হয়। সানশাইনের চলচ্চিত্র সবাক চলচ্চিত্র শুরু হওয়ার পর্যন্ত চলতে থাকে। অন্যান্য স্বল্পদৈর্ঘ্য চলচ্চিত্র হল ইম্পেরিয়াল কমেডিস, ভ্যান বিবার কমেডিস, ওহেনরি, ম্যারিড লাইফ অব হেলেন অ্যান্ড ওয়ারেন, এবং ফক্স ভ্যারাইটিজ। ১৯৩০ সালের শুরুর দিকে স্পেনীয় ভাষার চলচ্চিত্রের সাথে যুক্ত হলে তারা আরও কয়েকটি স্বল্পদৈর্ঘ্য চলচ্চিত্র নির্মাণ করে।
ভালোবাসার শহর
থাম্ব|ইউটিউবে মুক্তি পাওয়া চলচ্চিত্রের প্রচ্ছদ ভালবাসার শহর হল ভারতের বাংলা ভাষার একটি সল্পদৈর্ঘ্যের চলচ্চিত্র। চলচ্চিত্রটি ২০১৭ সালে মুক্তিপায়। চলচ্চিত্রে মুখ্য ভূমিকায় অভিনয় করেছেন জয়া আহসান, ঋত্বিক চক্রবর্তী, সোহিনী সরকার ও অরুণ মুখোপাধ্যায়। চলচ্চিত্রটি পরিচালনা করেছেন ইন্দ্রনীল রায় চৌধুরী ।
মুক্তি
এই সল্পদৈর্ঘ্যের চলচ্চিত্রটি পরিচালক ইউটিউব  ও ভিমিও মুক্তিদেন ২০১৭ সালে।
গল্প
আদিল হায়দার ও অন্নপূর্ণা দাসের প্রেম তাদের টেনে নিয়ে গেলো একদা-সুন্দর সিরিয়ান শহর হোমসে। মুসলমান, হিন্দিভাষী আদিল, ও হিন্দু, বাংলাভাষী অন্নপূর্ণা। সেই সুন্দর, দু’হাজার বছরের পুরনো শহর হোমস বিধ্বস্ত হলো যুদ্ধে, বোমায়, গ্রেনেডে, কামানের গোলায়। মধ্যপ্রাচ্যের অনেক জায়গার মতো, ইরাকের মতো, ইরানের মতো, আফগানিস্তানের মতো সিরিয়া ধ্বংস হলো। তার সঙ্গে ধ্বংস হলো আদিল ও অন্নপূর্ণার জীবন। আদিল পড়ে রইল সিরিয়ায়, বোমার আঘাতে ক্ষতবিক্ষত হয়ে। গোলায় পঙ্গু হয়ে যাওয়া শিশুসন্তানকে নিয়ে অন্নপূর্ণা ফিরে এলো তার পুরোনো শহর কলকাতায়, যেখানে কয়েক বছর আগে তার সঙ্গে আদিলের প্রথম দেখা হয়েছিল, ভালোবাসা হয়েছিল।
শুরু হলো অন্নপূর্ণার নতুন যুদ্ধের জীবন। সে যুদ্ধ বন্দুক কামান বোমারু বিমানের যুদ্ধ নয়। সে যুদ্ধ অর্থনৈতিক যুদ্ধ, সামাজিক যুদ্ধ। এক গরিব যুবতী মায়ের দিনে চোদ্দ-পনেরো ঘণ্টা স্কুলবাসের অ্যাটেনডেন্টের জীবন, এবং তার সঙ্গে সঙ্গে উচ্চকোটি সমাজের মহিলাদের বাড়ি গিয়ে তাদের ম্যাসাজ দেওয়ার জীবন। যেখানে প্রলোভন, লালসা, চোখরাঙানির সঙ্গে মর্যাদা ও স্নায়ুর যুদ্ধ। যেখানে বৃদ্ধ বাবার আশ্রয়ে কোনোরকমে শিশুসন্তানকে বুকে জড়িয়ে বাঁচার আশা। তার চিরকালের মতো জখম হয়ে যাওয়া শরীরটাকে সুস্থ করে তোলার আশা। আর একই সঙ্গে ফেলে আসা আদিলের খোঁজখবর নেওয়া, আমলাতন্ত্রের নাগপাশ পেরিয়ে তার কাছে পৌঁছনোর আশা, তাকে একবার জীবিত দেখতে পাওয়ার আশা।
প্রতিক্রিয়া
ছবিটি ইউটিউবে ও ভিমিও তে মুক্তির পর ব্যপক সারা পাওয়া যায়। বিভিন্ন চলচ্চিত্র শিল্পী ও গবেষক ছবিটির গুরুত্ব ও সমাজের প্রতি বার্তার কথা উল্লেক করেন।
শুতো ওকানিওয়া
শুতো ওকানিওয়া (岡庭 愁人, Shuto Okaniwa; জন্ম: ১৬ সেপ্টেম্বর ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
শুতো ওকানিওয়া ১৯৯৯ সালের ১৬ই সেপ্টেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।